19 
en saa skarp Modsætning til det friske grønne Træbælte, der ind- 
fatter Kysten ogsaa paa denne Del af Øen. 
Fremtrædende ved deres Form og Mængde ere her endvidere 
Cactusfamiliens forskjellige Repræsentanter, især den mægtige 
Cereus floccosus som med sin candelaberformede, 10-riflede blaa- 
grønne Stamme rager høit op over det lavere Krat, ofte omslynget 
af de mælkesaftholdige Metastelma albiflorum og Tbatia muricata, 
fremdeles den tøndeformige Melocactus communis, der af Negerne 
kaldes ,,Popes Head", og de almindeligt udbredte Opuntia-Arter, 
O. Tuna, hvis spiselige Frugt kaldes ,,Prickly Pear", O. humilis, 
almindeligt” kaldt ,,Bull Suckers", og den allerede tidligere omtalte 
O. curassavica, som ålle i høj Grad vanskeliggjøre en Indtrængen 
i Krattet baade af Mennesker og Dyr, hvilke sidste derfor som 
oftest have fasttraadte, bestemte Stier, som de følge. 
Noget lignende Former som Cacteerne frembyde den mægtige 
Agave americana, hvis egentlige Hjem paa Øen maa antages at 
være her, skjønt man ofte ser den plantet paa tørre Steder og 
langs Veje i andre Distrikter, saavelsom Fourcroya gigantea, Åloe 
vulgaris og den tørre, tornede Bromelia Pinguin, som alle vilde 
kunne være af ikke ringe økonomisk Betydning for Øens fattige 
Befolkning, hvis deres fortrinlige Trevler bleve benyttede til For- 
færdigelse af forskjellige Arbeider, saaledes som det er Tilfældet 
flere andre Steder. 
Trods deres gjennemgaaende tørre og livløse Ydre savne dog 
heller ikke disse Bakker nogle af de Prydelser, som Planteriget 
Overalt fremviser, idet her den pragtfulde Bignonia lactiflora med 
sine tommelange, mælkehvide Blomster med gult Rør og sit ele- 
Sante, mørke Løv omslynger de uformelige Opuntier og Melocaetus'er, 
medens selve disses Blomster i udfoldet Tilstand ere smukke og 
med rené Farver, og navnlig Agave americana i Blomst frembyder 
et pragtfuld Syn med sin 30—40 Fod høie grenede Blomsterstand, 
Som ligner en mangearmet Guldcandelaber, der omsværmes af de 
Smaa metallisk glindsende Colibrier, hvis hurtige Bevægelser i 
Solen bringe dem til at funkle som de pragtfuldeste Ædelstene. 
